b'\n_START_ARTICLE_\nVM i bandy 2014 (kvinder)\n_START_SECTION_\nResultater\n_START_PARAGRAPH_\nVM havde deltagelse af seks hold, som f\xc3\xb8rst spillede en indledende runde alle-mod-alle. Kampene afvikledes over 2 \xc3\x97 30 minutter med efterf\xc3\xb8lgende straffeslag i tilf\xc3\xa6lde af uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afg\xc3\xb8re indbyrdes rangering ved pointlighed mellem to hold._NEWLINE_De fire bedst placerede hold kvalificerede sig til semifinalerne, mens de to sidste hold spillede placeringskamp om 5.-pladsen. Finalen, bronzekampen og placeringskampen afvikledes over 2 \xc3\x97 45 minutter.'